| Jake Gyllenhaal |
| --- |
|  |
|  |
|  |
| Tikras vardas | Jacob Benjamin Gyllenhaal |
|  |
| Gimė | 1980 m. gruodžio 19 d. (41 metai)Los Andželas, Kalifornija |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Donis Darko„Donis Darko", 2001 m.Džekas Tvistas„Kuprotas kalnas", 2005 m. |
| Apdovanojimai |
| 2006 m. – BAFTA – geriausias antraeilio vaidmens aktorius(„Kuprotas kalnas") |

**Džeikobas Bendžaminas „Džeikas" Džilenholas** (angl. *Jacob Benjamin „Jake" Gyllenhaal*; g. 1980 m. gruodžio 19 d.) – JAV aktorius. Už antraeilį vaidmenį filme „Kuprotas kalnas" pelnė BAFTA apdovanojimą.

Biografija
----------

Gimė Los Andžele, Kalifornijoje, kino režisieriaus Stiveno Džilenholo (*Stephen Gyllenhaal*) ir scenarijų autorės Naomi Foner šeimoje. Jis turi švediškų ir angliškų šaknų bei yra kilęs iš kilmingos švedų *Gyllenhaal* šeimos.

Džilenholas vaidinti pradėjo nuo dešimties metų. Pirmąjį pagrindinį vaidmenį atliko 1999 m. filme „October Sky", o po jo sekė vaidmuo nepriklausomame, kultiniame filme „Donis Darko", kuriame jis suvaidino psichiškai sutrikusį paauglį. Jame taip pat vaidino ir jo sesuo – Megė Džilenhol. 2002 m. jis vaidino dar viename nepriklausomame filme „The Good Girl", kartu su aktore Dženifere Aniston. 2004 m. jis nusifilmavo mokslinės fantastikos filme „Diena po rytojaus", atlikdamas studento, įsitraukusio į katastrofiško globalinio atšalimo įvykių sūkurį, vaidmenį. Vėliau sekė suirzusio jūrų pėstininko vaidmuo filme „Desantininkai" (2005 m.). Tais pačiais metais Džilenholas filmavosi LGBT tematikos juostoje „Kuprotas kalnas", kuri jam atnešė kritikų pripažinimą. Už vaidmenį šiame filme jis buvo apdovanotas BAFTA geriausio antraeilio vaidmens aktoriaus apdovanojimu ir nominuotas Oskaro apdovanojimui toje pačioje kategorijoje. Nuo tada jam teko pagrindiniai vaidmenys tokiuose filmuose kaip „Zodiakas" (2007 m.), „Persijos princas: laiko smiltys" (2010 m.), „Meilė ir kiti narkotikai" (2010 m.), „Išeities kodas" (2011 m.), „Patruliai" (2012 m.).

Filmografija
------------

* 1991: *City Slickers*
* 1993: *Josh and S.A.M.*
* 1993: *A Dangerous Woman*
* 1994: *Homicide: Life on the Street*
* 1998: *Homegrown*
* 1999: *October Sky*
* 2001: *Donis Darko*
* 2001: *Bubble Boy*
* 2001: *Lovely & Amazing*
* 2002: *Highway*
* 2002: *Moonlight Mile*
* 2002: *The Good Girl*
* 2004: *Abby Singer*
* 2004: *Diena po rytojaus*
* 2005: *Kuprotas kalnas*
* 2005: *Jarhead*
* 2005: *Proof*
* 2007: *Zodiac*
* 2007: *Pagrobti ir perduoti*
* 2009: *Broliai*
* 2010: *Persijos princas: laiko smiltys*
* 2010: *Love & Other Drugs*
* 2011: *Išeities kodas*
* 2012: *End of Watch*
* 2013: *Prisoners*
* 2013: *Enemy*
* 2014: *Nakties klajūnas*
* 2015: *Accidental love*
* 2015: *Southpaw*
* 2016: *Nocturnal Animals*
* 2017: *Life*
* 2017: *Okja*
* 2018: *Stronger*
* 2018: *Wildlife*
* 2018: *The Sisters Brothers*
* 2018: *Velvet Buzzsaw*
* 2018: *Spider-Man: Far from Home*

Išnašos
-------

1. ↑  Schruers, Fred (2005-10-30), „Jake’s progress",*The Guardian*. Nuoroda tikrinta 2006-09-19.
2. ↑  Teigta laidoje *Finding Your Roots with Henry Louis Gates, Jr.*, PBS, 2012-04-22

Nuorodos
--------


|  |  |
| --- | --- |
|  | **Vikiteka: Jake Gyllenhaal** – vaizdinė ir garsinė medžiaga  |

* imdb.com: Jake Gyllenhaal